A portugál és a magyar nép közötti szorosabb baráti kapcsolatok megteremtése érdekében, a két város közös római eredetére tekintettel a magyarországi **Szombathely Megyei Jogú Város Önkormányzata** és a portugáliai **Santiago do Cacém Város Önkormányzata** elhatározta, hogy egymás történelmének, kultúrájának, szokásainak és gazdasági életének alaposabb megismerése, valamint a mindkét fél részére előnyös együttműködés kibontakoztatása céljából

**testvérvárosi szerződést**

köt egymással.

E szerződés alapján a két város képviselőtestületei

* elősegítik a történelmi, népi, nemzetiségi hagyományok megismertetését és felelevenítését;
* szakmai csoportok kölcsönös találkozásával az idegenforgalmi és turisztikai lehetőségek bővítésének igényével támogatják a két város polgárai közötti személyes, baráti kapcsolatok kialakítását;
* elősegítik a kölcsönös tapasztalatcserét, együttműködnek a kölcsönös előnyökkel járó gazdasági kapcsolatok kialakításában;
* közös kiállítások szervezésével, előadóművészek, művészeti csoportok meghívásával lehetővé teszik egymás kulturális életének, szokásainak alaposabb megismerését.
* népszerűsítik a római múlt jelenlétét Szombathely és Santiago do Cacém városában.

A városok önkormányzatainak illetékes képviselő szervei kidolgozzák a közös együttműködés konkrét formáit a kultúra, a régészet, a szociális ellátás és egészségügy, az oktatás és szakképzés, az építészet, környezetvédelem, turizmus, sport és a gazdaság területén.

Jelen megállapodás két példányban, magyar és portugál nyelven készült, amelyek eredetinek tekintendők. A megállapodás az aláírás napján lép érvénybe.

Kelt

 ……………………………………… ………………………………………

 Dr. Puskás Tivadar Álvaro Beijinha

 Szombathely Megyei Jogú Város Santiago do Cacém Város

 polgármestere polgármestere

 Magyarország Portugália